b'\n_START_ARTICLE_\nPreteklik\n_START_PARAGRAPH_\nPret\xc3\xaaklik ali pret\xc3\xaakli \xc4\x8d\xc3\xa0s je zlo\xc5\xbeena glagolska oblika za izra\xc5\xbeanje preteklosti, torej preddobnosti glede na trenutek govorjenja. V sloven\xc5\xa1\xc4\x8dini je lahko preteklik tvorna (delal sem), trpna (pohvaljen sem bil) ali pogojna (delal bi bil) oblika. Preteklik lahko rabimo za izra\xc5\xbeanje ve\xc4\x8dje \xc4\x8dustvene prizadetosti tudi namesto velelnika (npr. Da mi tega nisi ve\xc4\x8d storil! namesto Tega mi ne stori ve\xc4\x8d).\n_START_SECTION_\nPretekli pogojnik\n_START_PARAGRAPH_\nSedanji pogojnik je sedanji\xc5\xa1ka glagolska oblika iz tvornega opisnega dele\xc5\xbenika in pomo\xc5\xbenika bi bil (bi bil delal). Pretekli pogojnik izra\xc5\xbea neuresni\xc4\x8dljiva umi\xc5\xa1ljena dejanja oziroma stanja (Ko bi bil vpra\xc5\xa1al, bi ti bil vse povedal).'